Babelscape/SREDFM huggingface dataset:
Τζόζεφ Άντισον

Ο Τζόζεφ Άντισον (Joseph Addison, 1 Μαΐου 1672 - 17 Ιουνίου 1719) ήταν Άγγλος δοκιμιογράφος, ποιητής, θεατρικός συγγραφέας και πολιτικός.

Σπούδασε στην Οξφόρδη και έπειτα στην Γαλλία και Ιταλία ως υπότροφος του κράτους. Υπηρέτησε ως κρατικός λειτουργός μέχρι το 1709, οπότε επέστρεψε στο Λονδίνο και άρχισε να αρθρογραφεί στο έντυπο "The Tatler" (Ο Φλύαρος) του φίλου του Ρίτσαρντ Στηλ και από το 1711 στην εφημερίδα "The Spectator" (Ο Θεατής), που ίδρυσε μαζί με τον Στηλ. Μέλος του Κοινοβουλίου από το 1708, έγινε υπουργός το 1717 αλλά αναγκάστηκε να παραιτηθεί λόγω της κακής κατάστασης της υγείας του.

Τα άρθρα του Άντισον άφησαν εποχή. Εξ ίσου μεγάλη εντύπωση έκανε η τραγωδία του "Cato" (Κάτων, 1713), ένα πολιτικό δράμα κατά της απολυταρχίας, που η επίδρασή του έφτασε μέχρι την Αμερικανική Επανάσταση. Έγραψε επίσης το λιμπρέτο της όπερας "Rosamond" του Τόμας Κλαίυτον (1707) και την κωμωδία "The Drummer" (Ο Τυμπανιστής).
Τζόνι Κέρτις

Ο Τζόναθαν Χάσεϊ (γεν. 22 Ιουλίου 1981) είναι Αμερικάνος επαγγελματίας παλαιστής. Εργάζεται στην εταιρία WWE και στα ρινγκ που εμφανίζεται είναι γνωστός ως "Τζόνι Κέρτις" και πιο πρόσφατα ως Φαντάνγκο.
Πολ Φένεχ

Ο Πολ Φένεχ είναι Μαλτέζος ποδοσφαιριστής που αγωνίζεται στη θέση του ακραίου μέσου.
Βάλτερ φον ντερ Φόγκελβαϊντε

Ο Βάλτερ φον ντερ Φόγκελβαϊντε (Walther von der Vogelweide, περ. 1170 – περ. 1230) ήταν Γερμανός λυρικός ποιητής του Μεσαίωνα (Minnesänger), που έγραφε κυρίως ρομαντικά και πολιτικά ποιήματα.
Άγγελος Χαρίσης

O Άγγελος Χαρίσης είναι Έλληνας προπονητής πυγμαχίας και παλαίμαχος πυγμάχος. Αγωνίστηκε στον Παναθηναϊκό. Το 1990 ανέλαβε την τεχνική ηγεσία της ομάδας πυγμαχίας του Παναθηναϊκού και κατέκτησε 6 Πρωταθλήματα Ελλάδας (1992, 1993, 1996, 1997, 1998, 2011) και ένα Κύπελλο Ελλάδας (1999). Αξιόλογη υπήρξε η συνεισφορά του στη δημιουργία αξιόλογων αθλητών που συμμετείχαν σε Ολυμπιακούς Αγώνες και κατέκτησαν Ευρωπαϊκά, Βαλκανικά και Μεσογειακά Πρωταθλήματα.
Χάρτμαν φον Άουε

Ο Χάρτμαν φον Άουε ("Hartmann von Aue", γενν. μεταξύ 1160-70, πέθανε μεταξύ 1210-20) ήταν Γερμανός επικός και λυρικός (Minnesänger) ποιητής. 
Από τους σημαντικότερους εκπροσώπους της γερμανικής ιπποτικής ποίησης, πήρε επιμελημένη μόρφωση, γνώριζε λατινικά και γαλλικά και συμμετείχε στην σταυροφορία του 1189 ή του 1197. 

Έγραψε ορισμένα λυρικά ποιήματα αλλά είναι περισσότερο γνωστός ως επικός ποιητής, διακρινόμενος για την επιδέξια περιγραφικότητά του, την ρέουσα αφήγηση και τον καλλιτεχνικό χειρισμό των θεμάτων του. 

Επικά του έργα είναι το "Erec" και το "Iwein", που ανήκαν στον κύκλο των σχετικών με τον βασιλιά Αρθούρο ποιημάτων, και δύο αφηγηματικά ποιήματα, το "Gregorius" και το περίφημο "Der arme Heinrich" (Ο φτωχός Ερρίκος) που διηγείται την ιστορία ενός λεπρού νέου τον οποίο θεραπεύει η μεγαλοψυχία μιας κοπέλας.
Ντίλα Γκόρι

Η Ντίλα Γκόρι είναι ένας Γεωργιανός σύλλογος ποδοσφαίρου που εδρεύει στην πόλη Γκόρι. Ιδρύθηκε το 1949.

Έδρα της ομάδας είναι το Στάδιο Τενγκίζ Μπουρζανάντζε. Η Ντίλα Γκόρι μετράει ένα πρωτάθλημα Γεωργίας καθώς και ένα κύπελλο Γεωργίας το 2015 και 2012 αντίστοιχα. Δύο φορές έφτασε κοντά στους ομίλους του ΟΥΕΦΑ Γιουρόπα Λιγκ αλλά απέτυχε στα πλέι οφ της διοργάνωσης.
Ρότζερ Μπέικον

Ο Ρότζερ Μπέικον ("Roger Bacon", γνωστός στα ελληνικά και ως "Ρογήρος Βάκων", 1219/1220 - 1292) ήταν σχολαστικός θεολόγος και φιλόσοφος του Μεσαίωνα, αποκληθείς για την πολυμάθειά του "Doctor Mirabilis" (θαυμαστός δάσκαλος).
Ώλεσουντ ΦΚ

Η Ώλεσουντ ΦΚ είναι ένας νορβηγικός σύλλογος ποδοσφαίρου που εδρεύει στην πόλη Ώλεσουντ. Ιδρύθηκε στις 25 Ιουνίου 1914. Το 2004, ο σύλλογος είχε 835 μέλη και διάφορες ομάδες σε επαγγελματικά και ερασιτεχνικά πρωταθλήματα. 

Έδρα της ομάδας ήταν μέχρι το 2005 το Κραμίρα Στάντιον. Από το 2005 μετακόμισε στο νέο της γήπεδο, το Κόλορ Λάιν Στάντιον. Το 2009 η ομάδα κατέκτησε το κύπελλο Νορβηγίας για πρώτη φορά στην ιστορία της, ενώ το 2011 επανέλαβε την επιτυχία της.
Ποτέ Δεν Είναι Αργά

Ποτέ Δεν Είναι Αργά (αγγλικά: "Hope Springs") είναι αμερικανική αισθηματική κομεντί, παραγωγής 2012. Τη σκηνοθεσία ανέλαβε ο Ντέιβιντ Φράνκελ και το σενάριο έγραψε η Βανέσα Τέιλορ. Πρωταγωνιστούν οι Μέριλ Στριπ, Τόμι Λι Τζόουνς και Στιβ Καρέλ. Η ταινία διηγείται την ιστορία ενός ζευγαριού μέσης ηλικίας, το οποίο μετά από τριάντα χρόνια γάμου αποφασίζει να πάει σε σύμβουλο γάμων για να δουλέψουν πάνω στη σχέση τους.

Η ταινία κυκλοφόρησε στους κινηματογράφους στις 8 Αυγούστου 2012.
Το σίριαλ των σίριαλ

Το σίριαλ των σίριαλ ήταν εκπομπή ενημερωτικού περιεχομένου, η οποία προβλήθηκε απ' την ΕΤ1 το 1991 και το 1992. Την παρουσίαζε η δημοσιογράφος Ρένα Θεολογίδου. Η Θεολογίδου ήταν η πρώτη που έψαξε να βρει τι σώζεται και τι όχι απ' τα παλαιά Ελληνικά τηλεοπτικά σίριαλ.

Αποτελείτο από 35 εκπομπές, οι οποίες προβλήθηκαν σε 2 κύκλους. Ο 1ος κάλυπτε την περίοδο απ' τις 2 Απριλίου 1970 μέχρι τις 18 Οκτωβρίου 1981 και ο 2ος την περίοδο απ' τις 19 Οκτωβρίου 1981 μέχρι τις 1 Ιουνίου 1990. Η εκπομπή αυτή προβλήθηκε σε επανάληψη μόνο το καλοκαίρι του 1995. Στις πρώτες 4 εκπομπές του 1ου κύκλου, οι οποίες περιλάμβαναν σκηνές από σίριαλ τα οποία προβλήθηκαν απ' τις 2 Απριλίου 1970 μέχρι τις 24 Ιουλίου 1974, οι τίτλοι έναρξης και τέλους περιλάμβαναν σκηνές απ' τα πρώτα γυρίσματα στα τηλεοπτικά στούντιο, καθώς και κάποια πλάνα απ' τις πολυκατοικίες της Αθήνας με τις κεραίες τους και η εικόνα πλαισιωνόταν απ' το μουσικό σήμα του σίριαλ «Γαλήνη». Απ' την 5η εκπομπή όμως, αυτοί οι τίτλοι άλλαξαν και περιλάμβαναν φωτογραφίες απ' τα γνωστότερα σίριαλ της περιόδου και η εικόνα πλαισιωνόταν απ' το μουσικό σήμα του σίριαλ Λούνα Παρκ. Αυτοί οι τίτλοι παρέμειναν μέχρι το τέλος της εκπομπής, με μόνη διαφορά πως απ' την 21η εκπομπή (η οποία ήταν και η 1η του 2ου κύκλου), επιμηκύνθηκαν σε διάρκεια και περιλάμβαναν φωτογραφίες απ' τα σίριαλ της 2ης περιόδου (από 19 Οκτωβρίου 1981 μέχρι 1 Ιουνίου 1990).

Αναλυτική θεματολογία εκπομπών:
* 1ος κύκλος (20 εκπομπές)

1η εκπομπή (Ημερομηνία προβολής 1 Ιουλίου 1991)

Περίληψη της ιστορίας των Ελληνικών τηλεοπτικών σίριαλ και αναφορά στην τακτική την οποία ακολουθούσαν τότε τα 2 κρατικά κανάλια, να σβήνουν τα παλαιά σίριαλ για να γράψουν στις μπομπίνες τους ποδοσφαιρικούς αγώνες. Επίσης έγινε αναφορά στην απόφαση των αρμοδίων της ΕΡΤ στις αρχές του 1981, να σβήσουν παλιές τηλεοπτικές εκπομπές. Πώς διασώθηκαν κάποια μεμονωμένα επεισόδια τηλεοπτικών σίριαλ. Απόσπασμα απ' την 1η εκπομπη της πειραματικής τηλεόρασης του ΕΙΡΤ, στις 23 Φεβρουαρίου 1966, μέσα απ' το αφιέρωμα στην 1η περίοδο της Ελληνικής τηλεόρασης που έκανε ο Γιώργος Δάμπασης το 1980. Η 1η εκφώνηση της Ελένης Κυπραίου, ηχητική αναπαράσταση του 1980, τα πρώτα τραγούδια της Ελληνικής τηλεόρασης με τη Γιοβάνα, αναπαράστασή του 1980 καθώς και βίντεο με τους τίτλους και σκηνές των εξής μεγάλων επιτυχιών της δεκαετίας του 1970:
Λεωφόρος της Δόξας στο Χόλυγουντ

H Λεωφόρος της Δόξας στο Χόλυγουντ (αγγλικά: "Hollywood Walk of Fame") αποτελείται από περισσότερα από 2.600 πεντάκτινα μωσαϊκά και ορείχαλκα αστέρια ενσωματωμένα στα πεζοδρόμια κατά μήκος δεκαπέντε οικοδομικών τετραγώνων της Λεωφόρου του Χόλυγουντ και τριών οικοδομικών τετραγώνων της Οδού Βάιν στο Χόλυγουντ της Καλιφόρνια. Τα αστέρια είναι μόνιμα δημόσια μνημεία προς τιμήν επιτευγμάτων στην βιομηχανία του θεάματος, φέροντας τα ονόματα ηθοποιών, μουσικών, σκηνοθετών, παραγωγών, φανταστικών χαρακτήρων μεταξύ άλλων. Τη Λεωφόρο της Δόξας διαχειρίζεται το Εμπορικό Επιμελητήριο του Χόλυγουντ και συντηρείται από το αυτοχρηματοδοτούμενο Ιστορικό Καταπίστευμα του Χόλυγουντ. Είναι ένας δημοφιλής τουριστικός προορισμός, με 10 εκατομμύρια επισκέπτες το 2003.
Ράιμπακ

Ο Ράιαν Ριβς (γεν. 10 Νοεμβρίου 1981) είναι Αμερικάνος επαγγελματίας παλαιστής, γνωστότερος ως "Ράιμπακ".
Ναός Αγίου Νικολάου Καβάλας

Ο Ιερός Ναός Αγίου Νικολάου Καβάλας είναι Ορθόδοξος Χριστιανικός Ναός (πρώην Οθωμανικό τέμενος "Ιμπραήμ Πασά") στο κέντρο της Καβάλας, στην Ανατολική Μακεδονία.
Άαρον Στάνφορντ

Ο Άαρον Στάνφορντ ("Aaron Stanford", 27 Δεκεμβρίου 1976) είναι Αμερικανός ηθοποιός, γνωστός για τον ρόλο του Πάιρο στο X2 και στο X-Men: Η Τελευταία Αναμέτρηση, και του Νταγκ Μπουκόφσκι στην ταινία του 2006 με τίτλο Οι Λόφοι Έχουν Μάτια. Εμφανίζεται ως "Σίμουρ Μπουκόφσκι" στο Νικίτα.
Στρύμη

Η Στρύμη είναι αποικία της Θάσου που ιδρύθηκε στη χερσόνησο της Μολυβωτής (περί τα μέσα του 7ου αιώνος), κοντά στη χώρα των Μαρωνιτών, που είχε ως αποτέλεσμα τις συγκρούσεις Μαρώνειας και Θάσου.

Στην περιοχή, έχουν ανακαλυφθεί θεμέλια κατοικιών, τμήματα δρόμων και υπόγειες σήραγγες υδραγωγείων καθώς και φρεάτια συλλογής και άντλησης νερού, που θεωρούνται σημαντικά τεχνικά έργα της αρχαίας υδραυλικής και μηχανικής. Πρόκειται για την ανατολικότερη αποικία των Θασίων στη Θράκη, οι οποίοι από τα τέλη του 7ου ως τις αρχές του 5ου αιώνα ιδρύουν , «αποικιακό κράτος», γνωστό ως «Θασιακή Περαία», με όρια τους ποταμούς Στρυμόνα και Νέστο. Στα μέσα του 4ου αιώνα π.Χ. η Στρύμη καταστρέφεται από τον Φίλιππο Β΄, πιθανόν με τη βοήθεια των Μαρωνιτών. Άλλα αξιόλογα ευρήματα είναι η «Στήλη της Κόρης» του 6ου αιώνος, επιτύμβια στήλη του 5ου αιώνος, ερυθρόμορφη πελίκη με τις μορφές του Θεού Απόλλωνος, της Θεάς Αρτέμιδος και της Λητούς, μαρμάρινος Λέων, ασημένια τετράδραχμα του 4ου αιώνος, κάνθαροι και λευκές Λήκυθοι του 5ου αιώνα.
Ματτέο Μπαντέλλο

Ο Ματτέο Μπαντέλλο (ιταλικά: "Matteo Bandello", 1485 - 1561) ήταν Ιταλός διηγηματογράφος και ποιητής. 
Διετέλεσε μοναχός, παιδαγωγός στην δουκική αυλή της Μάντοβας, υποστηρικτής των Γάλλων κατά των Ισπανών στον ανταγωνισμό τους για την Ιταλία, φυγάς στη Γαλλία και τελικά επίσκοπος Αζάν (Agen).

Οφείλει την φήμη του όχι τόσο στα ερωτικά του ποιήματα όσο στα 214 διηγήματά του ("«Novelle»", τρεις τόμοι το 1554 και ένας τέταρτος το 1573), τα οποία έγραψε κατά το πρότυπο του Βοκάκιου και της Μαργαρίτας της Ναβάρρας. Την τελευταία την συνάντησε όταν κατέφυγε στη Γαλλία και της αφιέρωσε την μετάφρασή του της "«Εκάβης»" του Ευριπίδη.

Αρκετά θεατρικά έργα, ιδίως Άγγλων δραματουργών, βασίστηκαν σε διηγήματα του Μπαντέλλο. Περιφημότερο από αυτά το "«Ρωμαίος και Ιουλιέτα»" του Ουίλιαμ Σαίξπηρ.

Παρά την ιερατική ιδιότητα του Μπαντέλλο, σε πολλά από τα διηγήματά του κυριαρχεί το σεξ και η βία.


Κατηγορία:Ιταλοί ποιητές
Κατηγορία:Ιταλοί διηγηματογράφοι
Κατηγορία:Ιταλοί Επίσκοποι
Πράτο αλλο Στέλβιο

Το Πράτο αλλο Στέλβιο (ιταλικά: "Prato allo Stelvio", γερμανικά: "Prad am Stilfserjoch" ) είναι ιταλική πόλη 3.381 κατοίκων, στη Βαλ Βενόστα,της αυτόνομης επαρχίας του Μπολτσάνο, στην περιφέρεια του Τρεντίνο-Άνω Αδίγης/Νότιο Τυρόλο.

Απέχει 78 χιλιόμετρα από την πόλη του Μπολτσάνο και συνορεύει με τη Γκλορέντσα, με τη Λάζα, με το Σλουντέρνο, το Στέλβιο, το Τούμπρε και τον ελβετικό δήμο του Βάλ Μυστάϊρ. Mεγάλο μέρος της έκτασης που καλύπτει το Πράτο αλλο Στέλβιο βρίκεται εντός των ορίων του Εθνικού Πάρκου του Στέλβιο. Την περιοχή διασχίζει ο ποταμός Ρίο Σόλντα, ενώ κοντά στη πόλη υπάρχουν μικρές λίμνες, πλούσιες σε ψάρια. Το 96,93% του πληθυσμού μιλά Γερμανικά, το 2,90% Ιταλικά και το 0,17% Λαδινικά.
Αδελφοί Καραμάζοφ

Το Αδελφοί Καραμάζοφ (ρωσικά: Бра́тья Карама́зовы, Brat'ya Karamazovy) είναι το τελευταίο μυθιστόρημα του Ρώσου συγγραφέα Φιοντόρ Ντοστογιέφσκι. 
Η συγγραφή του έργου κράτησε δυο χρόνια ( (1879-1880) ενώ παράλληλα δημοσιευόταν σε συνέχειες, στο περιοδικό "Русскій Вѣстникъ" (« Ρώσος αγγελιοφόρος») από τον Ιανουάριο του 1879 ως το Νοέμβριο του 1880. 
Έχει χαρακτηριστεί ως φιλοσοφικό μυθιστόρημα που εμβαθύνει στις έννοιες του Θεού, της ελεύθερης βούλησης και της ηθικής, ενώ πολλοί θεωρητικοί της Λογοτεχνίας το θεωρούν το καλύτερο μυθιστόρημα που έχει γραφτεί ποτέ.
Τάιλερ Ρεκς

Ο Γκάμπριελ Άλαν Τεφτ (γεν. 1 Νοεμβρίου 1978) είναι Αμερικάνος πρώην επαγγελματίας παλαιστής, περισσότερο γνωστός με το όνομα "Τάιλερ Ρεκς". Έγινε γνωστός για το χρόνο του στην εταιρεία πάλης WWE.
Σλουντέρνο

Το Σλουντέρνο, (ιταλικά: "Sluderno", γερμανικά: "Schluderns") είναι ιταλική πόλη 1.823 κατοίκων, στη Βαλ Βενόστα, της αυτόνομης επαρχίας του Μπολτσάνο, στην περιφέρεια του Τρεντίνο-Άνω Αδίγης/Νότιο Τυρόλο.

Απέχει 80 χιλιόμετρα από την πόλη του Μπολτσάνο και συνορεύει με την Γκλορέντσα, τη Λάζα, το Μάλλες Βενόστα και το [[Πράτο]] άλλo Στέλβιο. Το 97,82% του πληθυσμού ομιλεί γερμανικά και το 2,18% ιταλικά.
Οι Πιγκουίνοι της Μαδαγασκάρης

Οι Πιγκουίνοι της Μαδαγασκάρης είναι αμερικανική τηλεοπτική σειρά κινουμένων σχεδίων, σε σκηνοθεσία των Μπρετ Χάαλαντ (Bret Haaland) και Νικ Φιλίππι (Nick Filippi) που προβάλλουν τα κανάλια Nickelodeon και Star. Σ' αυτή την ιστορία τέσσερις πιγκουίνοι-πράκτορες από την Μαδαγασκάρη, ο Κοβάλσκι (εφευρέτης), ο Ρίκο (δίνει χρήσιμες εφευρέσεις), ο Στρατιώτης (βοηθός) και ο Σκίππερ (αρχηγός) έχουν συχνά διαφορετικές ιστορίες με τους τρεις λεμούριους (Βασιλιάς Τζούλιαν, Υπηρέτης Μορίς, Μορτ) και με την ενυδρίδα Μαρλίν. Ζουν σε ένα ζωολογικό κήπο (γι' αυτό το λόγο γίνονται οι τρελές ιστορίες). Ειδικά ο Μορτ, είναι ένα αθώο πλασματάκι που βρωμάει, σακατεύεται σε κάθε επεισόδιο και του αρέσουν τα πόδια.

Στις ΗΠΑ έχουν προβληθεί 2 Κύκλοι, ενώ τώρα προβάλλεται ο 3ος. Στην Ελλάδα επίσης έχουν προβληθεί 2 και από 3 Ιανουαρίου 2013 άρχισε να προβάλλεται και ο 3ος.
Μπογκανί Κουμαλό

Ο Μπογκανί Κουμαλό είναι Νοτιοαφρικανός διεθνής ποδοσφαιριστής που αγωνίζεται στη θέση του κεντρικού αμυντικού. Γεννήθηκε στις 6 Ιανουαρίου του 1987 στο Μανζίνι της Ζουαζιλάνδης και έχει ανάστημα 188 εκ.
Ligier JS2

Το Ligier JS2 ήταν ένα σπορ υπεραυτοκίνητο (supercar) υψηλών επιδόσεων, που κατασκευάστηκε από τη γαλλική αυτοκινητοβιομηχανία Ligier (Λιζιέ) μεταξύ του 1970 και του 1975, κυρίως ως αγωνιστικό για ράλλυ, αλλά και ως νόμιμο αυτοκίνητο παραγωγής.

Υπήρξε το δεύτερο χρονολογικά αυτοκίνητο στην ιστορία της εταιρείας, από την ίδρυσή της, το 1968. Είχε προηγηθεί το αποκλειστικά αγωνιστικό Ligier JS1 του 1969 - 1970, πλην όμως το JS2 ήταν το πρώτο μοντέλο της που κατασκευάστηκε και σε πολιτική έκδοση. Συνολικά παρήχθησαν 225 αντίτυπα σειράς JS2, εκ των οποίων τα 80 σε έκδοση δρόμου. Δεν υπήρξε ποτέ διάδοχος του JS2, καθώς λόγω της πρώτης πετρελαϊκής κρίσης, που ξέσπασε τον Οκτώβριο του 1973, η ​​Ligier στράφηκε από τότε αποκλειστικά στην παραγωγή μικροσκοπικών αυτοκινήτων πόλης (microcars).
Ζακ Μπενίν Μποσσυέ

thumb|right|250px
Ο Ζακ Μπενίν Μποσσυέ (γαλλικά: "Jacques-Bénigne Bossuet", παλαιότερη ελληνική ονομασία Βοσσουέτος, 27 Σεπτεμβρίου 1627 – 12 Απριλίου 1704) ήταν Γάλλος ιερωμένος, θεολόγος και ιεροκήρυκας, θεωρούμενος ένας από τους σπουδαιότερους ρήτορες όλων των εποχών.
Ντάγκλας Γουίλιαμς

Ο Ντάγκλας Κλέιτον Ντερντλ (γεν. 1 Σεπτεμβρίου 1972) είναι Βρετανός πρώην επαγγελματίας παλαιστής, γνωστός στα ρινγκ που εμφανίζόταν ως "Ντάγκλας Γουίλιαμς". Αυτή την περίοδο εργάζεται στο TNA Wrestling ως εκπαιδευτής.
Κωνσταντίνος Βερσής

Ο Κωνσταντίνος Βερσής (1901-1941) υπήρξε αξιωματικός πυροβολικού του Ελληνικού Στρατού και ήρωας του Β' Παγκοσμίου Πολέμου.
Crimson Dynamo

Crimson Dynamo (ρώσικα: Багровый Динамо, Bagrovyj Dinamo) είναι το όνομα αρκετών φανταστικών χαρακτήρων της Marvel Comics, που πολλοί από αυτούς υπήρξαν υπερκακοί. Οι ποικίλοι Crimson Dynamo έχουν εξοπλιστεί από μια πανοπλία και είναι Ρώσοι ή Σοβιετικοί πράκτορες που έχουν συγκρουστεί με τον υπερήρωα Iron Man στην ηρωική του καριέρα. Ο αρχικός Crimson Dynamo εμφανίστηκε στο Tales of Suspense #46 (Οκτώβριος 1963). 

Ο πρώτος Crimson Dynamo ήταν ο Άντον Βάνκο. Ο Γιεβγκένι Λαζαρέβ απεικόνισε τον Άντον Βάνκο στην ταινία "Iron Man 2". Μια νεότερη έκδοση του Άντον Βάνκο εμφανίστηκε στη σειρά "Agent Carter", που απεικονίστηκε από τον Κόστα Ρόνιν.
Κρίστοφ Μάρτιν Βίλαντ

O Κρίστοφ Μάρτιν Βίλαντ ("Christoph Martin Wieland", 5 Σεπτεμβρίου 1733 − 20 Ιανουαρίου 1813) ήταν Γερμανός ποιητής και συγγραφέας.
Iron Monger

Iron Monger είναι ταυτότητα που χρησιμοποιήθηκε από αρκετούς φανταστικούς υπερκακούς που δημοσιεύθηκαν από την Marvel Comics.

Ο πρώτος και ο πιο αξιοσημείωτος που πήρε αυτή την ταυτότητα ήταν ο Ομπαντάια Στέιν. Πρωτοεμφανίστηκε στο Iron Man #200 (Νοέμβριος 1985) και δημιουργήθηκε από τον Ντένις Ο'Νιλ και τον Λουκ ΜακΝτόνελ.

Ο Τζεφ Μπρίτζες υποδύθηκε τον Iron Monger στην ταινία "Iron Man".
Λιμενικό Σώμα − Ελληνική Ακτοφυλακή

Το Λιμενικό Σώμα − Ελληνική Ακτοφυλακή (Λ.Σ.- ΕΛ.ΑΚΤ.) είναι Σώμα Ασφαλείας στρατιωτικά συγκροτημένο. Σκοπός του είναι η φρούρηση και ο έλεγχος των λιμένων της χώρας, των πάσης φύσεως λιμενικών έργων και εγκαταστάσεων, εκτός ναυστάθμων και ναυτικών οχυρών, η προστασία της θαλάσσιας αλιείας, η διάσωση κινδυνευόντων στη θάλασσα, η αντιμετώπιση διαφόρων εκτάκτων γεγονότων που αφορούν την θαλάσσια συγκοινωνία, την ασφάλεια της ναυσιπλοΐας και γενικά ο έλεγχος των χωρικών υδάτων της Ελλάδας. Το Λιμενικό Σώμα υπάγεται διοικητικά στο Υπουργείο Ναυτιλίας και Νησιωτικής Πολιτικής. Προστάτης του είναι ο Άγιος Νικόλαος.
Ντιν Μαλένκο

Ο Ντιν Σάιμον ("Dean Simon", 4 Αυγούστου 1960) είναι Αμερικανός πρώην παλαιστής, περισσότερο γνωστός ως Ντιν Μαλένκο. Αυτή την περίοδο εργάζεται ως ανιχνευτής ταλέντων στην εταιρεία πάλης WWE.
Στέλβιο

Το Στέλβιο (ιταλικά: "Stelvio", γερμανικά: "Stilfs") είναι ιταλική πόλη 1.215 κατοίκων, στη Βαλ Βενόστα, στην Αυτόνομη επαρχία του Μπολτσάνο.

Απέχει 87 χιλιόμετρα από την πόλη του Μπολτσάνο και συνορεύει με το Μπόρμιο, τη Βαλφούρβα, τη Λάζα, το Μαρτέλλο, το Τούμπρε, το Πράτο άλλo Στέλβιο και τον ελβετικό δήμο του Βαλ Μυστάϊρ. Το Τραφόι, το Γκομαγκόι και η Σόλντα είναι τρία δημοτικά διαμερίσματα του Στέλβιο.

Ο δήμος συμπεριλαμβάνει εκτάσεις των δύο κοιλάδων που βρίσκονται παράπλευρα στην κοιλάδα της Βαλ Βενόστα, την κοιλάδα "Βαλ ντι Σόλντα" και την κοιλάδα "Βαλ Τραφόι". Κοντά στο Στέλβιο βρίσκεται η κορυφή Όρτλερ (3.906 μ.), η υψηλότερη κορυφή της περιφέρειας και στους πρόποδες βρίσκεται το δεύτερο υψηλότερο πέρασμα στην Ευρώπη, το πέρασμα του Στέλβιο (2758 μ.) (ιταλ. "Passo dello Stelvio").

Το 97,66% του πληθυσμού, ομιλεί γερμανικά και το 2,66% ιταλικά και το 0,08% λαντίνο.
Ρόμπερτ Μπερνς

Ο Ρόμπερτ Μπερνς (Robert Burns, Άλλογουέι, 25 Ιανουαρίου 1759 – Dumfries, 21 Ιουλίου 1796) είναι ο εθνικός ποιητής της Σκωτίας.

Γεννήθηκε στο χωριό Άλλογουέι (Alloway), δίπλα στην πόλη Άυρ (Ayr) και ήταν γιος κηπουρού. Πέρασε τα περισσότερα χρόνια του ως απλός γεωργός, κατόρθωσε όμως να μορφωθεί μελετώντας μόνος του.

Έζησε δύο ευτυχισμένα χρόνια, από το 1784 ως το 1786, σ’ ένα κτήμα που νοίκιασε και καλλιεργούσε με τον αδελφό του, ζώντας επίσης διάφορους έρωτες, ισχυρότερος των οποίων ήταν αυτός με την Jean Armour. Αλλά επειδή ούτε το κτήμα ούτε ο δεσμός με την Jean πήγαιναν καλά, ετοιμάστηκε να μεταναστεύσει στην Τζαμάικα, έχοντας δώσει εν τω μεταξύ τα ποιήματά του σε εκδότη με την ελπίδα να κερδίσει ένα ποσό που θα του επέτρεπε ν’ αντιμετωπίσει τα έξοδα του ταξιδιού.

Τα ποιήματα εκδόθηκαν με μεγάλη επιτυχία ("Poems, Chiefly in the Scottish dialect" –Ποιήματα, κυρίως στην Σκωτική διάλεκτο, 1786). Η ιδέα της Τζαμάικα εγκαταλείφθηκε.

Ο Μπερνς πήγε στο Εδιμβούργο ως προσωπικότητα πλέον, έκανε σπουδαίες γνωριμίες, απέκτησε μεγαλόσχημους προστάτες και συνέχισε να σπέρνει παιδιά. Αλλά το περιβάλλον της μεγαλούπολης ήταν καταστροφικό για το ταλέντο του χωρικού ποιητή. Νοίκιασε πάλι ένα κτήμα στην επαρχία, παντρεύτηκε τελικά την Jean και έγινε εφοριακός υπάλληλος στην περιοχή. Πέθανε το 1796 σε ηλικία τριάντα επτά χρόνων.

Ο Μπερνς θεωρείται ο μεγαλύτερος λυρικός ποιητής των Βρετανικών νήσων μετά τον Σέλλεϋ και ένας από τους πρωτοπόρους του ρομαντισμού. Έγραψε τα καλύτερά του ποιήματα στην σκωτική διάλεκτο, στην συγγενή της Αγγλικής διάλεκτο των Λόουλαντς της Σκωτίας. Έγραψε και στα αγγλικά αλλά όσο απομακρυνόταν από την μητρική του γλώσσα, τόσο το ταλέντο του εξασθενούσε. Η ποίησή του είναι απλή, υγιής και δυνατή, γεμάτη χάρη και χιούμορ, αποτελεί δε ακόμη και σήμερα κοινό τόπο και συνδετικό κρίκο των απανταχού Σκωτσέζων, κυρίως, και λοιπών Βρετανών.
Αντώνης Πολιτάκης

O Αντώνης Πολιτάκης είναι Έλληνας εξπρεσιονιστής ζωγράφος.

Γεννήθηκε στον Πειραιά στις 17 Σεπτεμβρίου του 1948. 

Στο σχολείο του Σ. Μοντεσάντου και μόλις επτά χρόνων ξεκινάει μαθήματα ελευθέρου σχεδίου. Ένα χρόνο αργότερα παίρνει και το πρώτο του βραβείο για την ζωγραφική των σκηνικών στη σχολική εκδήλωση. Εκείνη την εποχή, οι χώροι έκφρασής του ήταν το λιμάνι και οι αλάνες. Για επιφάνειες δημιουργίας είχε τις μάντρες, τα ντουβάρια, τα στρατσόχαρτα. Το κάρβουνο από καμένο ξύλο σε βαρέλι, το κραγιόν (κοκκινάδι) και το μολύβι ήταν τα αγαπημένα του υλικά. Οι ιερόδουλες του λιμανιού, οι αγορές, τα καράβια, η θάλασσα θα παίξουν καθοριστικό ρόλο στην μετέπειτα καλλιτεχνική ζωή του.

Ανήσυχο και ατίθασο πνεύμα δύσκολα έμπαινε σε «καλούπια».
με-πλαίσιο|δεξιά|Έργο του ζωγράφου από την σειρά «Κύματα». Ακρυλικό σε μουσαμά 110cmX70cm
Έιμι Ντουμάς

thumb|right|Η Έιμι Ντουμάς το 2007
Η Έιμι Κριστίν Ντουμάς ("Amy Dumas", Φορτ Λόντερντεϊλ, 14 Απριλίου 1975) είναι Αμερικανίδα πρώην επαγγελματίας παλαίστρια και μουσικός. Είναι γνωστή για τη πορεία της στην εταιρία πάλης WWE και είναι περισσότερο γνωστή ως "Λίτα".
Λισιέν Ντεμανέ

Ο Λισιέν Ντεμανέ (Lucien Démanet, 6 Δεκεμβρίου 1874 – 16 Μαΐου 1979) ήταν Γάλλος αθλητής της ενόργανης γυμναστικής που αγωνίστηκε στις αρχές του εικοστού αιώνα. Έλαβε μέρος στους Ολυμπιακούς Αγώνες του 1900 που διεξήχθησαν στο Παρίσι και σε εκείνους της Αμβέρσας, το 1920. Και στις δύο διοργανώσεις κατέκτησε το χάλκινο μετάλλιο.
Στο Παρίσι το 1900 αγωνίστηκε στο μοναδικό αγώνισμα της γυμναστικής (σύνθετο ατομικό) και συγκέντρωσε συνολικά 293 βαθμούς. Το χρυσό μετάλλιο κατέκτησε ο συμπατριώτης του, Γκιστάβ Σαντράς με βαθμολογία 302 βαθμοί και το Νοέλ Μπας να κατακτά το ασημένιο μετάλλιο. Το 1920 στους Ολυμπιακούς Αγώνες στο Βέλγιο πήρε ένα ακόμα χάλκινο μετάλλιο, αυτή τη φορά στο σύνθετο ομαδικό. Πέθανε σε ηλικία 104 ετών, το 1979.
Επιχειρήσεις Ειδικών Αποστολών

Οι Επιχειρήσεις Ειδικών Αποστολών (αγγλικά: "Special Operations Executive", SOE, ) αποτελούσαν βρετανική ειδική μυστική παραστρατιωτική υπηρεσία που έδρασε στον Β΄ Παγκόσμιο Πόλεμο με κύριους ρόλους σε κατασκοπεία, αναγνώριση εχθρικών θέσεων, καταδρομές και δολιοφθορές.
Μπίλι Γκαν

Ο Μόντι Κιπ Σοπ ("Monty Kip Sopp", γενν. 1 Νοεμβρίου 1963) είναι Αμερικανός παλαιστής, που είναι περισσότερο γνωστός είναι με το ψευδώνυμο Μπίλι Γκαν που χρησιμοποιεί στα ρινγκ. Αυτή την περίοδο εργάζεται για την εταιρεία WWE, όπου είναι παλαιστής και εργάζεται επίσης ως εκπαιδευτής παλαιστών.
Μουσείο Φυσικής Ιστορίας Βόλου

Το Μουσείο Φυσικής Ιστορίας Βόλου ιδρύθηκε από τον υπ. Διδάκτωρ Γεωλογίας Μάρκο Βαξεβανόπουλο και τη Γεωλόγο Msc Αγγελική Ρεϊζοπούλου τον Ιανουάριο του 2012 και άνοιξε τις πύλες του στο κοινό τον Ιούλιο του 2012. Αποτελεί το μοναδικό Μουσείο ανάλογου περιεχομένου και λειτουργίας για τη Θεσσαλία. 
Το μουσείο έχει ως γενικό σκοπό τη συγκέντρωση, προστασία, επιστημονική μελέτη, ανάδειξη και προβολή των στοιχείων Φυσικής Ιστορίας της ευρύτερης περιοχής του Βόλου και γενικότερα της Ελλάδας. Οι εκθέσεις του λειτουργούν υπό την αιγίδα και την επιστημονική επίβλεψη του τμήματος Γεωλογίας του Αριστοτέλειου Πανεπιστημίου Θεσσαλονίκης. Βρίσκεται στη διεύθυνση Μικρασιατών 1 με Ζάχου και λειτουργεί καθημερινά εκτός Δευτέρας 10:00-14:00 και την Κυριακή 11:00-14:00.
Ιβάν Ράκιτιτς

Ο Ιβάν Ράκιτιτς ("Ivan Rakitić", 10 Μαρτίου 1988) είναι Κροάτης ποδοσφαιριστής που αγωνίζεται στην ΦΚ Σεβίλλη και στην εθνική Κροατίας.
Χρίστος Τσολάκης

Ο Χρίστος Τσολάκης (Σκοτεινά Πιερίας, 30 Ιανουαρίου 1935 - Θεσσαλονίκη, 30 Ιουλίου 2012) ήταν ένας από τους κορυφαίους Έλληνες φιλόλογους και παιδαγωγούς.
Μέισον Ράιαν

Ο Μπάρι Γκρίφιθς (γεννημένος στις 13 Ιανουαρίου 1982) είναι ένας Ουαλός επαγγελματίας παλαιστής, περισσότερο γνωστός με το ψευδώνυμο Μέισον Ράιαν και για το χρόνο του στην εταιρεία WWE.
Σογδιανός της Περσίας

Ο Σογδιανός της Περσίας ήταν βασιλιάς της Περσίας από το 424 έως το 423 π.Χ., ένας από τους γιους του βασιλιά της Περσίας Αρταξέρξη Α’ του Μακρόχειρα και της παλλακίδας του Αλογύνης της Βαβυλώνας, αδελφός των βασιλέων της Περσίας Ξέρξη Β’ και Δαρείου Β’ του Νόθου. Η τελευταία επιγραφή σχετικά με τον Σογδιανό εμφανίζεται στα τέλη της βασιλείας του πατέρα το όπου καταγράφεται σαν ένας από τους διεκδικητές του θρόνου μαζί με τους άλλους δυο αδελφούς του. Μετά τον θάνατο του Αρταξέρξη Β’ ο Ξέρξης Β’ κληρονόμησε τον θρόνο της Περσίας, ο Σογδιανός κληρονόμησε τον θρόνο του Ελάμ και ο Δαρείος Β’ έγινε σατράπης της Υρκανίας αλλά σύντομα αναγνωρίστηκε σατράπης στη Μηδία, τη Βαβυλώνα και στην Αίγυπτο. Ο Ξέρξης Β’ βασίλευσε μόνο 45 μέρες και στην συνέχεια δολοφονήθηκε από άνθρωπο του Σογδιανού. Ο Σογδιανός βασίλευσε στη συνέχεια 6 μήνες και 15 μέρες, αλλά και αυτός στη συνέχεια δολοφονήθηκε από τον Αρβάριο αρχηγό του ιππικού που βρισκόταν υπό τις διαταγές του μικρότερου αδελφού του Δαρείου Β’, που παρέμεινε στη συνέχεια μοναδικός βασιλιάς.
War Machine

Ο War Machine (πραγματικό όνομα: James Rupert "Rhodey" Rhodes) είναι υπερήρωας που εμφανίζεται σε κόμικ από το Σύμπαν της Marvel Comics. Ο χαρακτήρας του Τζέιμς Ρόουντς πρωτοεμφανίστηκε στο Iron Man #118 (Ιανουάριος 1979) από τους Ντέιβιντ Μισελίνι, Τζον Μπερν και Μπομπ Λέιτον. Η πανοπλία του σχεδιάστηκε από τον Λεν Καμίνσκι και από τον Κέβιν Χόπγκουντ. 

Επίσης ο Ρόουντς έχει υπάρξει χαρακτήρας στις σειρές κινουμένων σχεδίων με τίτλο "Iron Man" και "Iron Man: Οι Πρώτες Περιπέτειες" και στην ταινία κινουμένων σχεδίων "Ο Ανίκητος Iron Man". Απεικονίστηκε στο Κινηματογραφικό Σύμπαν της Marvel από τον ηθοποιό Τέρενς Χάουαρντ στην ταινία του 2008 "Iron Man". Τον αντικατέστησε ο Ντον Τσιντλ στην ταινία του 2010 "Iron Man 2" και έκανε ξανά τον ρόλο στην ταινία του 2013 "Iron Man 3". Επιπλέον εμφανίστηκε στις ταινίες "Εκδικητές: Η Εποχή του Ultron" (2015), "Captain America: Εμφύλιος Πόλεμος" (2016), "Εκδικητές: Ο Πόλεμος της Αιωνιότητας" (2018), "Captain Marvel" (2019) και "Εκδικητές: Η Τελευταία Πράξη" (2019).
Γρηγόρης Καψάλης

Ο Γρηγόρης Καψάλης (Ελαφότοπος Ιωαννίνων, 1929) είναι Έλληνας οργανοπαίχτης. Αποτελεί τον κορυφαίο εκπρόσωπο της μουσικής παράδοσης του Ζαγορίου και των Ιωαννίνων, ενώ συγκαταλέγεται και ανάμεσα στους σημαντικότερους δεξιοτέχνες του λαϊκού κλαρίνου.

Γεννημένος το 1929 στον Ελαφότοπο Ζαγορίου, μυήθηκε στο κλαρίνο κοντά στον πατέρα και τον παππού του και στην συνέχεια μαθήτευσε στη περίφημη σχολή του Ξηρομέρου κοντά στον Βασίλη Σαλέα.

Συνεργάστηκε με τους σημαντικότερους οργανοπαίχτες της ηπειρώτικης μουσικής: τον Φίλιππο Ρούντα, τους Χαλκιάδες, τον Χρόνη Καψάλη και από τις αρχές της δεκαετίας του '60 αξιώθηκε να γίνει μέλος στο συγκρότημα "Τα Τακούτσια", που θεωρείται ο κυριότερος θεματοφύλακας της Ζαγορίσιας παράδοσης.

Έχει δώσει συναυλίες σε όλη την Ελλάδα και σε πολλές χώρες του εξωτερικού, καθώς και στον Ελληνισμό της διασποράς. Το 1993 εμφανίστηκε στο Μέγαρο Μουσικής Αθηνών στο αφιέρωμα στους κορυφαίους δεξιοτέχνες του λαϊκού κλαρίνου. Έχει αποτυπώσει την τέχνη του σε πολλές τηλεοπτικές και ραδιοφωνικές εκπομπές, σε ταινίες ντοκιμαντέρ και στην πλούσια δισκογραφική του παραγωγή`με την γαλλική ραδιοφωνία, τον πολιτιστικό σύλλογο Ζαγορισίων, το πνευματικό κέντρο Δήμου Ιωαννιτών και με το Λύκειο Ελληνίδων.

Διετέλεσε διδάσκαλος του κλαρίνου στο Μουσικό Γυμνάσιο Δολιανών Ιωαννίνων. 

Τραγουδιστής και ο ίδιος, ο Γρηγόρης Καψάλης συνεργάζεται εδώ και πολλά χρόνια στο τραγούδι με τον Γιάννη Παπακώστα από τους Χουλιαράδες, χωριό με πλούσια τραγουδιστική παράδοση, και στο λαούτο με τον Χρήστο Ζώτο.
Σταύρος Κομπένος

Ο λοχαγός Σταύρος Κομπένος ήταν αγωνιστής της Ελληνικής Επανάστασης του 1821 και μέλος της Φιλικής Εταιρείας, από την Κομοτηνή.
Γεώργιος Γεβίδης

Ο Γεώργιος Γεβίδης ήταν αγωνιστής της Ελληνικής Επανάστασης του 1821 και μέλος της Φιλικής Εταιρείας από την Θράκη.
Μουσείο Φυσικής Ιστορίας Κρήτης

Το Μουσείο Φυσικής Ιστορίας Κρήτης (ΜΦΙΚ) του Πανεπιστημίου Κρήτης ιδρύθηκε τον Δεκέμβριο του 1980 με προεδρικό διάταγμα στα πλαίσια της Σχολής Θετικών Επιστημών του Πανεπιστημίου Κρήτης. Εδρεύει στο Ηράκλειο Κρήτης.
Αναστάσιος Μπακαλμπάσης

Ο Αναστάσιος Μπακαλμπάσης (τονίζεται και Μπακάλμπασης, 1888 - 6 Φεβρουαρίου 1957) ήταν Έλληνας πολιτικός.
Πανεπιστήμιο Δυτικής Ελλάδας

Το Πανεπιστήμιο Δυτικής Ελλάδας ήταν ελληνικό Ανώτατο Εκπαιδευτικό Ίδρυμα με έδρα το Αγρίνιο. Ιδρύθηκε τον Αύγουστο του 2009 και περιλάμβανε τις σχολές του Αγρινίου που έως εκείνη τη στιγμή υπάγονταν προσωρινά στο Πανεπιστήμιο Ιωαννίνων, ενώ καταργήθηκε το 2013.
Γκαρί Μποκαλί

Ο Γκαρί Μποκαλί (γεννημένος στις 19 Απριλίου 1988 στο Σκελσέρ της Μαρτινίκας) είναι ένας Γάλλος ποδοσφαιριστής ο οποίος αγωνίζεται στην γαλλική Μονπελιέ, στην θέση του δεξιού μπακ.

Αγωνιζόμενος στην θέση του δεξιού αμυντικού, ξεκίνησε την επαγγελματική του καριέρα στην Μαρσέιγ το 2005. Μετά από δύο σεζόν στην πρώτη του ομάδα, πραγματοποίησε ένα πέρασμα από την Λιγκ 2 αγωνιζόμενος με την μορφή δανεικού στην ΦΚ Λιμπούρν Σαιν Σεράν την σεζόν 2007-2008 και στη συνέχεια στην Μονπελιέ την επόμενη σεζόν. Επιστρέφοντας στην Μασσαλία, παρέμεινε στην ομάδα για το πρώτο μισό της σεζόν προτού επιστρέψει με την μορφή δανεισμού στην Μονπελιέ όπου και υπέγραψε συμβόλαιο συνεργασίας στο τέλος της σεζόν 2009-2010, με τους πρωτοπόρους στην βαθμολογία του πρωταθλήματος "Heraultais" να κάνουν χρήση της οψιόν αγοράς του παίκτη.
Ο Μποκαλί έχει κατακτήσει το Πρωτάθλημα Γαλλίας δύο φορές στη διάρκεια της καριέρας του το 2010 και το 2012. Ήταν επίσης δευτεραθλητής Γαλλίας το 2007, δευτεραθλητής της Λιγκ 2 το 2009 ενώ συμμετείχε στον τελικό του Λιγκ Καπ Γαλλίας του 2011. Στις 20 Μαΐου 2012, κατέκτησε τον τίτλο του πρωταθλητή της Λιγκ 1 με την Μονπελιέ ΣΚ σε βάρος της "PSG", για πρώτη φορά στην ιστορία του συλλόγου της Νότιας Γαλλίας.
Bugatti Veyron

Η Bugatti Veyron είναι ένα διθέσιο σπορ υπεραυτοκίνητο (supercar) υψηλών επιδόσεων, που κατασκευάστηκε από τη γαλλική αυτοκινητοβιομηχανία Bugatti Automobiles S.A.S. από τον Σεπτέμβριο του 2005 έως τον Φεβρουάριο του 2015, σε μόλις 450 αντίτυπα. Το πλήρες όνομα του μοντέλου είναι Bugatti Veyron EB 16.4 και επί όλα τα έτη παραγωγής του ήταν το μοναδικό αυτοκίνητο της Bugatti (Μπουγκάττι). Επίσης, ήταν το πρώτο μοντέλο της εταιρείας μετά την εξαγορά της από τον Όμιλο Volkswagen, η οποία έλαβε χώρα τον Μάιο του 1998, καθώς και αυτό που τελικώς αντικατέστησε την Bugatti EB110 του 1991 - 1995. Η επίσημη διάδοχος της Veyron, η Bugatti Chiron, παρουσιάστηκε στις 1 Μαρτίου 2016 και μπήκε σχεδόν ταυτόχρονα στην παραγωγή.

Κατά τα δύο πρώτα έτη της εμπορικής της πορείας, η αρχική Veyron έφερε τον άτυπο τίτλο του ταχύτερου μοντέλου παραγωγής, καθώς στις 19 Απριλίου 2005 η τελική της ταχύτητα μετρήθηκε επίσημα στα 408,47 km/h (253,81 mph) και, παράλληλα, ήταν το πρώτο στην ιστορία αυτοκίνητο έκδοσης δρόμου που έσπασε το ψυχολογικό όριο των 400 km/h (248,6 mph). Επίσης, με την ισχύ στους 1.001 ίππους, έσπασε για πρώτη φορά στην ιστορία της αυτοκίνησης το ψυχολογικό όριο των 1.000 hp και μάλιστα σε μια εποχή που όλα τα άλλα σπορ υπεραυτοκίνητα κυμαίνονταν στους 600 - 700 hp. Μολονότι έχασε την πρωτιά στις 13 Σεπτεμβρίου 2007 από το αμερικανικό σπορ υπεραυτοκίνητο SSC Ultimate Aero TT που έφτασε στα 412,28 km/h (256,18 mph), ωστόσο τον Σεπτέμβριο του 2010 κυκλοφόρησε η ακόμα ισχυρότερη έκδοση Veyron Super Sport, με αύξηση της ισχύος από 1.001 hp σε 1.200 hp και της τελικής ταχύτητας στα 431,072 km/h (267,856 mph), όπως μετρήθηκε επίσημα, ξαναπαίρνοντας έτσι τον τίτλο του ταχύτερου μη αγωνιστικού μοντέλου. Για την ιστορία, το ρεκόρ αυτό καταρρίφθηκε στη συνέχεια από το σουηδικό Koenigsegg Agera Rs που έπιασε τελική ταχύτητα 457,05 km/h, κάνοντας νέο παγκόσμιο ρεκόρ ταχύτητας.

Επιπλέον, η εκδοχή που συνδυάζει την ισχύ των 1.200 hp με την ημι-ανοικτή οροφή targa, η Veyron Grand Sport Vitesse, εξακολουθεί να κατέχει το ρεκόρ του ταχύτερου ανοικτού αυτοκινήτου, καθώς στις 6 Απριλίου 2013 η τελική της ταχύτητα μετρήθηκε επίσημα στα 408,84 km/h (254,04 mph).
Άρμη

thumb|250px|Αντλία για άρμη του 1848 στο Bad Kissingen της Γερμανίας

Η άρμη ή άλμη (λατ. "sal muria", αρχ. ἁλμυρίς, ἅλμη, κοινά: αλατόνερο, σαλαμούρα) είναι νερό που περιέχει σε μεγάλο ποσοστό άλας, συνήθως χλωριούχο νάτριο, NaCl.

Η άλμη ορίζεται γενικότερα ως: α) το θαλασσινό νερό, και ιδιαίτερα το νερό της αλυκής που έχει υποστεί μερική εξάτμιση, ή
β) το λεπτό στρώμα αλατιού που απομένει στο σώμα ή το έδαφος ύστερα από την εξάτμιση του θαλασσινού νερού, ή
γ) νερό μέσα στο οποίο έχει διαλυθεί αλάτι, βλ. σαλαμούρα.

Η άλμη χρησιμοποιείται κυρίως για τη συντήρηση τροφίμων : 
* Λαχανικών, τουρσιών, πιπεριών
* Ψαριών και κρέατος
* Τυριών, όπως το χαλούμι και η φέτα
* Αυγών
Η αξία της άλμης στη συντήρηση τροφίμων οφείλεται σε δύο λόγους : 
* Ο πρώτος λόγος είναι ότι το αλάτι που διαλύεται στο νερό, κατεβάζει το σημείο πήξης του διαλύματος αρκετούς βαθμούς κάτω από το μηδέν. Αν η περιεκτικότητα της άλμης σε αλάτι είναι 23.3 % w/w , το σημείο πήξης της άλμης πέφτει κάτω από στους –21 °C. Αν μάλιστα αντί για κοινό αλάτι χρησιμοποιηθεί χλωριούχο ασβέστιο (CaCl2) το σημείο πήξης της άλμης πέφτει κάτω από τους –40 °C. Στους 15.5 °C κορεσμένο διάλυμα άλμης περιέχει 26.4 % w/w αλάτι ενώ στους 0 °C σε 100 g άλμης μπορούν να διαλυθούν μόνο 26.3 g αλάτι.
* Ο δεύτερος λόγος είναι ότι τα κύτταρα των τροφίμων, ιδίως του κρέατος, ενυδατώνονται επιπλέον πριν το μαγείρεμα λόγω της όσμωσης. Η άλμη που περιβάλλει τα κύτταρα έχει υψηλότερη συγκέντρωση σε αλάτι από το υγρό στο εσωτερικό των κυττάρων, αλλά το κύτταρικό υγρό έχει υψηλότερη συγκέντρωση σε άλλες διαλυμένες ουσίες. Αυτό οδηγεί τα ιόντα αλατιού να εισέλθουν στο κύτταρο μέσω της διάχυσης ενώ ταυτόχρονα η αυξημένη αλατότητα του κυτταρικού υγρού αναγκάζει το κύτταρο να απορροφά νερό από την άλμη μέσω της όσμωσης. Το αλάτι που μπαίνει στο τρόφιμο μετουσιώνει επίσης και τις πρωτεΐνες του. 

- Άρμη επίσης ονομάζεται είδος τυριού της Μεσσηνίας, κυρίως της νότιας, το οποίο παράγεται από πλήρες κατσικίσιο γάλα, σε τουλούμι και είναι κρεμώδες και υπόξινο.
Άγγελος Αναστασιάδης

Ο Άγγελος Αναστασιάδης (Νέοι Επιβάτες Θεσσαλονίκης, 8 Μαρτίου 1953) είναι Έλληνας παλαίμαχος διεθνής ποδοσφαιριστής και διετέλεσε προπονητής ποδοσφαίρου στην Εθνική Ελλάδος από την 25η Οκτωβρίου 2018 έως την 15η Ιουλίου 2019
Λυκοφόντης

Στην ελληνική μυθολογία με το όνομα Λυκοφόντης είναι γνωστός ένας από τους Τρώες πολεμιστές που έλαβαν μέρος στον Τρωικό Πόλεμο. Ο Λυκοφόντης σκοτώθηκε σε μάχη του πολέμου αυτού μαζί με άλλους επτά Τρώες από τα βέλη του Τεύκρου. Ο Λυκοφόντης αναφέρεται στην "Ιλιάδα" του Ομήρου (στη ραψωδία Θ, στίχος 275), όπου χαρακτηρίζεται ως «ισόθεος».
Λήθος

Στην ελληνική μυθολογία με το όνομα Λήθος είναι γνωστός ένας βασιλιάς των Πελασγών στη Λάρισα. Ο Λήθος ήταν γιος του Τευτάμου ("«Τευταμίδης»") και αναφέρεται στην "Ιλιάδα" του Ομήρου (ραψωδία Β, στίχος 843 και ραψωδία Ρ, στ. 288), καθώς δύο γιοί του, ο Ιππόθοος και ο Πύλαιος, έλαβαν μέρος στον Τρωικό Πόλεμο στο πλευρό των Τρώων, ως αρχηγοί του εκστρατευτικού σώματος των Πελασγών.
Λαόγονος

Στην ελληνική μυθολογία με το όνομα Λαόγονος είναι γνωστοί δύο Τρώες πολεμιστές που έλαβαν μέρος στον Τρωικό Πόλεμο. Ο πρώτος Λαόγονος ήταν γιος του Ονήτορος και σκοτώθηκε σε μάχη του πολέμου αυτού από τον Μηριόνη. Καθώς αναφέρεται στην "Ιλιάδα" του Ομήρου: "«Άνδρα των Τρώων τολμηρόν εφόνευσε ο Μηριόνης, / τον Λαόγονον του Ονήτορος... / Κάτω απ' τ' αυτί τον κτύπησε και απ' το σιαγόνι και όλο / το σώμα ελύθη και άχαρο τον σκέπασε σκοτάδι...»" (ραψωδία Π, στίχοι 603-604 και 606-607, μετάφραση Ι. Πολυλά).

Ο δεύτερος Λαόγονος ήταν γιος του Βίαντος και αδελφός του Δαρδάνου (όχι βέβαια του παππού τού ιδρυτή της Τροίας). Καθώς αναφέρεται στην "Ιλιάδα" (ραψωδία Υ, στίχοι 460-462), ο Αχιλλέας έριξε τα δύο αδέλφια από το άρμα τους, τον ένα με το ακόντιο και τον άλλο με το ξίφος.
Λειώκριτος

Στην ελληνική μυθολογία με το όνομα Λειώκριτος είναι γνωστά τα παρακάτω δύο διαφορετικά πρόσωπα:

# Αχαιός πολεμιστής του Τρωικού Πολέμου. Ο Λειώκριτος ήταν γιος του Αρίσβαντα και τραυματίσθηκε θανάσιμα στον πόλεμο αυτό από τον Αινεία με λόγχη, ενώ μαχόταν μαζί με τον Λυκομήδη. Ο Λειώκριτος αναφέρεται στην "Ιλιάδα" (ραψωδία Ρ, στίχος 344).
# Γιος του Ευήνορα. Αυτός ο Λειώκριτος αναφέρεται στην "Οδύσσεια" (ραψωδία β, στ. 425, και ραψωδία χ, στ. 294) ως ένας από τους μνηστήρες της Πηνελόπης, ο οποίος σκοτώθηκε από τον Τηλέμαχο με ακόντιο κατά τη μνηστηροφονία.
Μενέσθης

Στην ελληνική μυθολογία με το όνομα Μενέσθης, που δεν πρέπει να συγχέεται με το Μενεσθέας ή το Μενέσθιος, είναι γνωστός ένας Αχαιός πολεμιστής του Τρωικού Πολέμου. Ο Μενέσθης σκοτώθηκε στον πόλεμο αυτό μαζί με τον Αγχίαλο, που επέβαινε στο ίδιο πολεμικό άρμα, από τον ίδιο τον Έκτορα. Ο Μενέσθης αναφέρεται στην "Ιλιάδα" (ραψωδία Ε, στίχος 609).
Ακροναυπλία

Η Ακροναυπλία (τουρκ. Ιτς-Καλέ) είναι βραχώδης χερσονησίδα που αποτελούσε στην αρχαιότητα την ακρόπολη του Ναυπλίου. Βρίσκεται απέναντι από το Μπούρτζι και δεξιά του Ναυπλίου κατά την είσοδο στο μυχό του Αργολικού κόλπου. Είναι προσιτή μόνο από Βορρά δια μιας τεχνητής ιστορικής χαράδρας τη λεγόμενη Αρβανιτιά.
Η χερσονησίδα αυτή έχει μέσο ύψος από επιφάνεια θαλάσσης 45 μ., μέγιστο μήκος από ανατολάς προς δυσμάς 900 μ. και πλάτος περίπου 400 μ. Κάποια μέρη των τειχών της Ακροναυπλίας είναι κυκλώπεια που αποτέλεσαν τις βάσεις των μετέπειτα οχυρώσεων, τα οποία τμήματα σώζονται μέχρι και σήμερα.
Εχεκρατίδης

Ο Εχεκρατίδης ήταν περιπατητικός φιλόσοφος, που αναφέρεται μεταξύ των άλλων από τον Αριστοτέλη. Σύμφωνα με τον Στέφανο Βυζάντιο ήταν από τη Μήθυμνα της Λέσβου.
Σούπερ Λίγκα 2009–10

Η Σούπερ Λίγκα 2009–10 (γνωστή και ως Πρωτάθλημα ΟΠΑΠ για εμπορικούς λόγους) και ειδικότερα το ελληνικό πρωτάθλημα ποδοσφαίρου της περιόδου 2009–10 ήταν το 51ο που διεξήχθη σε μορφή εθνικής κατηγορίας, το 31ο από καταβολής του επαγγελματικού ποδοσφαίρου και 4ο που διοργανώθηκε από τη Σούπερ Λίγκα. Πρωταθλητής αναδείχθηκε ο Παναθηναϊκός για 20ή φορά στην ιστορία του. Εκείνη τη χρονιά, είχε κάνει ακριβές μεταγραφές όπως οι Σισέ, Κατσουράνης και Λέτο ξεπερνώντας τον προϋπολογισμό του Ολυμπιακού μετά από πολλά χρόνια. Ο ΠΑΟΚ, ο οποίος είχε τερματίσει τρίτος στο τέλος της κανονικής περιόδου, κέρδισε το μίνι πρωτάθλημα των play-off που ακολούθησε και απόκτησε το δικαίωμα να αγωνιστεί στην προκριματική φάση του Τσάμπιονς Λιγκ της επόμενης περιόδου.
Κατιλίνας

thumb|310px|"Ο Κικέρωνας Καταγγέλλει τον Κατιλίνα", του Cesare Maccari.
Ο Λεύκιος Σέργιος Κατιλίνας (108 π.Χ. – 62 π.Χ.) ήταν Ρωμαίος πολιτικός του 1ου αιώνα π.Χ. και είναι ευρύτερα γνωστός για τη συνωμοσία του εναντίον της Ρωμαϊκής Δημοκρατίας, και συγκεκριμένα της ισχύος της αριστοκρατικής συγκλήτου. 

Μια από τις πιο αινιγματικές φιγούρες της Ρωμαϊκής ιστορίας, ο Κατιλίνας έχει, ως προσωπικότητα, συσκοτιστεί από το υβρεολόγιο των ιστορικών που έγραψαν για αυτόν. Οι δύο κύριες πηγές πληροφοριών για τον Κατιλίνα κατείχαν πολυάριθμες αιτίες για να τον απεικονίσουν με τη χειρότερη δυνατή άποψη. Ο Κικέρωνας, ο πιο οξύς πολιτικός του αντίπαλος, δε φάνηκε καθόλου πτωχός στις καταγγελίες εναντίον του, ειδικότερα στους "Κατά Κατιλίνα Λόγους" του, ενώ ο Σαλούστιος του απόδωσε αρκετά από τα πιο ευτελή εγκλήματα στη ηθικολογική του μονογραφία, "Η Συνωμοσία του Κατιλίνα". Έτσι, πολλές από τις βαρύτερες κατηγορίες, όπως ανθρωποθυσίες, είναι πιθανότατα κατασκευές που σκόπευαν να προάγουν τα σχέδια των πρωτεργατών τους. Ωστόσο, η συνωμοσία του Κατιλίνα είναι ένα από τα πιο γνωστά γεγονότα του ταραχώδους τελευταίου αιώνα της Ρωμαϊκής Δημοκρατίας. Ήταν ομοφυλόφιλος
Έμιλος

Ο Έμιλος ή επίσης Σμίλης, Έμιλις και Άμιλις ήταν γλύπτης της αρχαιότητας. Ήταν από την Αίγινα. Κατασκεύασε από χρυσό και έβενο τα αγάλματα των Ωρών στον ναό της Ήρας στην Ολυμπία.
Μενέσθιος

Στην ελληνική μυθολογία με το όνομα Μενέσθιος, που δεν πρέπει να συγχέεται με το Μενεσθέας ή το Μενέσθης, είναι γνωστά τα παρακάτω δύο διαφορετικά πρόσωπα:

# Γιος του Αρηιθόου και της Φυλομέδουσας, βασιλιάς στην πόλη Άρνη της Βοιωτίας. Ο Μενέσθιος έλαβε μέρος στον Τρωικό Πόλεμο, στον οποίο και σκοτώθηκε από τον Πάρι ("Ιλιάδα", ραψωδία Η, στίχος 9).
# Γιος του Σπερχειού ή του Βώρου και της Πολυδώρας (αδελφής του Αχιλλέα). Αυτός ο Μενέσθιος ήταν ο πρώτος από τους 5 υπαρχηγούς των Μυρμιδόνων ("Ιλιάδα", ραψωδία Π, στίχοι 173-178).
Αλμπέρ Καρτιέ

O Αλμπέρ Καρτιέ, γεννημένος στις 22 Νοεμβρίου 1960 στην πόλη Βεσούλ (Vesoul) της Γαλλίας, είναι πρώην ποδοσφαιριστής και εν ενεργεία προπονητής ποδοσφαίρου. Από τον Αύγουστο του 2009 εως τον Ιανουαριο του 2010 ηταν στην τεχνική ηγεσία του Πανθρακικού Κομοτηνής.
Χσάνουφ

Το Χσάνουφ (πολωνικά: "Chrzanów", IPA:) είναι μια πόλη στην νότια Πολωνία κοντά στη Κρακοβία. Έχει περίπου 39 356 κάτοικους (απογραφή του 2008).

Απέκτησε τα δικαιώματα πόλης το δέκατο τέταρτο αιώνα. Το 1924 ιδρύθηκε το πρώτο εργοστάσιο σιδηροδρομικών μηχανών της Πολωνίας, η "Fablok S.A.".
Ερασίστρατος

Ο Ερασίστρατος ήταν από τους πιο φημισμένους ιατρούς και ανατόμους της αρχαιότητας.
Αρτούχ

Το Αρτούχ είναι χωριό της περιοχής Κοτυώρων (Ορντού), του Εύξεινου Πόντου. Κατοικήθηκε από 15 Ελληνικές οικογένειες πριν την Γενοκτονία του Ποντιακού Ελληνισμού. Οι περισσότερες οικογένειες με την ανταλλαγή των πληθυσμών ήρθαν στην Ελλάδα, ενώ οι υπόλοιπες μετανάστευσαν στον Καύκασο.

Κατηγορία:Πόντος
Οινάνθη

Η Οινάνθη ήταν μητέρα του Αγαθοκλή, του κακόφημου υπουργού του Πτολεμαίου Δ' Φιλοπάτωρος και της Αγαθόκλειας, της εξίσου κακόφημης αδερφής του. 

Η Οινάνθη είχε βάλει τα δύο παιδιά της στο παλάτι και με την βοήθειά τους κατάφερε να εξασκεί μεγάλη πολιτική επιρροή μέχρι τον θάνατο του Πτολεμαίου. Όταν ο λαός επαναστάτησε εναντίον του Αγαθοκλή και της μερίδας του, η Οινάνθη βρήκε καταφύγιο στο Θεσμοφόριον, τον ναό της Δήμητρας και της Περσεφόνης για να ζητήσει την βοήθεια των δύο θεών. Την επόμενη μέρα ο λαός την συνέλαβε και την έφεραν γυμνή στο στάδιο πάνω σε ένα άλογο. Εκεί την εγκατέλειψαν μαζί με τα άλλα μέλη της οικογένειάς της στην μανία του πλήθους, οι οποίοι τους λιντσάρανε.
Αλμπί

thumb|right|310px|"Η ιστορική γέφυρα της Αλμπί και στο βάθος ο Ναός της Αγίας Καικιλίας."
Η Αλμπί (γαλλικά: "Albi", λατινικά: "Albiga") είναι ιστορική παραποτάμια πόλη της νοτιοδυτικής Γαλλίας που βρίσκεται στο νομό Ταρν, του οποίου και αποτελεί την πρωτεύουσα. Είναι κτισμένη κοντά στις όχθες του ποταμού Ταρν, περίπου 80 χλμ. βορειοανατολικά της Τουλούζης και 676 νότια του Παρισιού.

Πρώτοι κάτοικοί της θεωρούνται οι Γαλάτες. Η ιστορία της πόλης αυτής είναι πολύ παλαιά και συνδέθηκε στενά με την ιστορία των λεγόμενων εξ αυτής Αλβιγινών (ή Αλμπιγινών). Εκτός από πρωτεύουσα του νομού αποτελεί επίσης και ομώνυμη αρχιεπισκοπική έδρα. Η πόλη σήμερα διακρίνεται στη παλαιά, που κατέχει το κέντρο της με μικρούς και στενούς δρόμους, και η σύγχρονη που εκτείνεται γύρω από την παλαιά από την οποία την χωρίζει ευρεία περιφερειακή λεωφόρος. Το 1947 αριθμούσε 35.000 κατοίκους, ενώ το 1999 έφθασε τους 46.300 περίπου.

Σημαντικότερα αξιοθέατα αποτελούν στη παλιά πόλη τα παλαιά κτίρια όπου εξέχουσα θέση κατέχουν αφενός ο καθεδρικός ναός της Αγίας Καικιλίας, που παρουσιάζει μια αρχιτεκτονική ιδιορρυθμία του γοτθικού ρυθμού του οποίου η κατασκευή διήρκεσε 2,5 αιώνες, από το 1277 μέχρι το 1512, όπως και το επισκοπικό μέγαρο (επισκοπικό παλάτι, ή ανάκτορο Μπερμπί), που αποτελεί οχυρή οικοδομή του 14ου αιώνα και στεγάζει σήμερα το μουσείο Ανρί ντε Τουλούζ-Λωτρέκ (η πόλη είναι η γενέτειρα του ζωγράφου Ανρί ντε Τουλούζ-Λωτρέκ), το δημαρχιακό μέγαρο και το μέγαρο Ρεϋνές του 16ου αιώνα και αφετέρου η περίφημη οκτάψιδη παλαιά λιθόκτιστη γέφυρα, μήκους περίπου 150 μ., που φέρεται να κατασκευάστηκε αρχικά το 1035. Από το 2010, η επισκοπική πόλη της Αλμπί αποτελεί μνημείο παγκόσμιας κληρονομιάς της UNESCO.

Σημαντική επίσης είναι η φήμη του «Λυκείου Λαπερούζ» που εδρεύει σε παλαιό μοναστήρι της πόλης και η σπουδαία πινακοθήκη της.
* Οι κάτοικοι της πόλης ονομάζονται Αλμπιζουά (Albigeois).
Παναγία των Βλαχερνών

thumb|right|350px|Το αγίασμα των Βλαχερνών
Η Παναγία των Βλαχερνών ήταν βυζαντινή εκκλησία της Κωνσταντινούπολης και ένα από τα σημαντικότερα προσκυνήματα της Παναγίας. Το μνημείο σήμερα δε διασώζεται. Βρισκόταν στη συνοικία των Βλαχερνών επί των ακτών του Κεράτιου κόλπου.Το όνομα Βλαχέρνα προυπήρχε ήδη από τα αρχαία χρόνια.Στο Διονύσιο Βυζάντιο και συγκεκριμένα στο έργο του "Ανάπλους Βοσπόρου" ,περιγράφοντας τις περιοχές που βρίσκονται στη Σαπρά θάλασσα ( Κεράτιος κόλπος ) αναφέρει " Και η πρώτη περιοχή ονομάζεται Πολυρρήτιο, από έναν άνθρωπο,τον Πολύρρητο.Η επόμενη ονομάζεται Βαθιά Σκοπιά ,από το βάθος της θάλασσας. Η τρίτη Βλαχέρνας, όνομα βαρβαρικό από έναν βασιλιά της περιοχής. "
Μεσαύλιος

Στην ελληνική μυθολογία με το όνομα Μεσαύλιος (από τη λέξη "μέσαυλος" = αυλή, τοιχογυρισμένο μέρος, μαντρί) είναι γνωστός ένας δούλος του χοιροβοσκού της Ιθάκης Εύμαιου. Ο Μεσαύλιος, που τον είχε αγοράσει ο Εύμαιος από τους Ταφίους κρυφά από τον Λαέρτη, αναφέρεται στην "Οδύσσεια" του Ομήρου (ραψωδία ξ, στίχοι 449, 455) ότι μοίραζε ψωμιά στο γεύμα που παρέθεσε ο Εύμαιος στον Οδυσσέα.
Τέμενος Χιραμί Αχμέτ Πασά

Το Τέμενος Χιραμί Αχμέτ Πασά (Τουρκικά: Hırami Ahmet Paşa Mescidi) ήταν ο Ορθόδοξος ναός Μονή Αγίου Ιωάννη του Βαπτιστού εν τω Τρούλω στην Κωνσταντινούπολη.
Τέμενος Κεφελί

Το σημερινό Τέμενος Κεφελί ήταν η Ορθόδοξη Εκκλησία γνωστή ως Μονή του Μανουήλ ή Μονή του Μανουήλος στην Κωνσταντινούπολη. 

Βρίσκεται στην συνοικία «Αγορά του διερμηνέα» ή «Σαλμάκ τομπρούκ», ανατολικά της κινστέρνας του Άσπαρος, κοντά στην «οδό του διερμηνέα», που ονομάζεται έτσι από τον πρώτο διερμηνέα του Σουλεϊμάν, τον Γιουνούς Αγά, που κατοικούσε εδώ.
Καρλομάν Β΄ της Γαλλίας

Ο Καρλομάν Β΄ της Γαλλίας (866 – 884) ήταν Βασιλιάς των δυτικών Φράγκων, τελευταίος γιος του βασιλιά Λουδοβίκου του τραυλού και της Ανσγκάρδης της Βουργουνδίας, τέταρτης γενιάς απόγονος του Καρλομάγνου.

Έγινε βασιλιάς με τον αδελφό του Λουδοβίκο, όταν πέθανε ο πατέρας τους (879). Μερικοί ευγενείς ήθελαν μόνο βασιλιά τον Λουδοβίκο, αλλά τα δύο αδέλφια τον Μάρτιο του 880 στην Αμιένη αποφάσισαν να μοιράσουν το βασίλειο του πατέρα τους: ο Λουδοβίκος δέχθηκε την Βουργουνδία και την Ακουιτανία. Εντούτοις ο δούκας Μπόζο της Προβηγκίας αρνήθηκε την υποταγή στα δύο αδέλφια και αυτοανακηρύχθηκε βασιλιάς της Προβηγκίας.

Το καλοκαίρι του 880, τα δύο αδέλφια προέλασαν εναντίον του, καταλαμβάνοντας τα βόρεια τμήματα του βασιλείου του Μπόζο. Αργότερα συμμάχησαν με τον Κάρολο τον Παχύ, αλλά το φθινόπωρο της ίδιας χρονιάς απέτυχαν να καταλάβουν την Βιέν. Η Βιέν καταλήφθηκε το καλοκαίρι του 882 από τον Ριχάρδο κόμη του Οτάν. Την ίδια εποχή, ο Καρλομάνος μένει μόνος βασιλιάς μετά τον θάνατο του αδελφού του, Λουδοβίκου. Τα επόμενα χρόνια, το βασίλειο του μαστιζόταν από τις επιδρομές των Βίκινγκς και τις εξεγέρσεις των βαρόνων. 

Πέθανε κατά την διάρκεια ενός κυνηγιού και τον διαδέχθηκε ο ξάδελφος του, Κάρολος ο Παχύς.





Κατηγορία:Βασιλείς της Γαλλίας
Κατηγορία:Βασιλείς της Δυτικής Φραγκίας
Κατηγορία:Βασιλείς της Ακουιτανίας
Ζίγκεν

Το Ζίγκεν (Siegen) είναι πόλη στο κρατίδιο Βόρεια Ρηνανία-Βεστφαλία (στο νότιο τμήμα της Βεστφαλίας), στη Γερμανία, με 105.000 κατοίκους. Είναι και πανεπιστημιακή πόλη (12.500 φοιτητές στο χειμερινό εξάμηνο 2005-2006).

Οι πλησιέστερες πόλεις στο Ζίγκεν είναι το Χάγκεν στα βόρεια (83 χλμ.), η Φρανκφούρτη προς τα νοτιοανατολικά (125 χλμ.), το Κόμπλεντς στα νοτιοδυτικά (105 χλμ.) και η Κολωνία στα δυτικά (93 χλμ.). 

Στην πόλη γεννήθηκε ο ζωγράφος Πέτερ Πάουλ Ρούμπενς.
Πόζναν

Το Πόζναν [pɔznaɲ] (Πολωνικά: "Poznań", Γερμανικά: "Posen") είναι πόλη στη δυτική - κεντρική Πολωνία με 578.900 κατοίκους (απογραφή 2002). Βρίσκεται στον ποταμό Βάρτα ("Warta") και επί του οδικού άξονα Βερολίνου-Βαρσοβίας. 

Ως μία από της αρχαιότερες πόλεις της Πολωνίας είναι ένα σημαντικό ιστορικό και ζωντανό κέντρο του εμπορίου, της βιομηχανίας, και της εκπαίδευσης. Το Πόζναν είναι η πέμπτη μεγαλύτερη πόλη της Πολωνίας και το τέταρτο μεγαλύτερο βιομηχανικό κέντρο.

Τα σημαντικότερα αξιοθέατα είναι η παλιά πόλη με το δημαρχείο, ο καθεδρικός ναός των Αγίων Πέτρου και Παύλου και το Εθνικό Μουσείο (Muzeum Narodowe). Το "Στάρι Μπροβάρ" είναι ένα πρώην εργοστάσιο που είναι σήμερα εμπορικό και πολιτιστικό κέντρο. Το "Ζάμεκ" είναι ένα πρώην ανάκτορο του Γουλιέλμου Β΄ της Γερμανίας, ενώ τα τρία παλάτια "Ρόγκαλιν, Γκουουχούφ, Σμιεούουφ" είναι εκτός της πόλης.
Γρανικός ποταμός

Γρανικός είναι η αρχαία ονομασία του ποταμού "Biga Çayı" ή "Çan Çayı" ή "Kocabaş Çayı". Είναι ένας σχετικά μικρός ποταμός στη Μικρά Ασία, ο οποίος πηγάζει από τις βόρειες πλαγιές του όρους Ίδη (Kazdağı), από όπου διαρρέοντας το αρχαίο πεδίο της Αδράστειας εκβάλλει στην Προποντίδα. Σήμερα ο Γρανικός ποταμός είναι πλεύσιμος για μικρά σκάφη μέχρι 7 χλμ από τις εκβολές του.

Οι εκβολές του Γρανικού, που βρίσκονται νότια του ακρωτηρίου Καλέ-Μπουρνού, αποτελούν σήμερα αγκυροβόλιο στον κόλπο της Αρτάκης, φέροντας το όνομα Μπεκή Σεχίρ. Στο στόμιο των εκβολών του Γρανικού σχηματίζεται, από την φερόμενη λάσπη (ιλύ), μια υφαλοταινία που προστατεύει τα μικρά ιστιοφόρα όταν σε περιπτώσεις κακοκαιρίας αναπλέουν αυτόν.

Ο Γρανικός ποταμός έμεινε στην ιστορία από δύο σημαντικές μάχες που δόθηκαν περί αυτόν. Η πρώτη είναι η πασίγνωστη Μάχη του Γρανικού που συνέβη το 334 π.Χ. μεταξύ του περσικού στρατού και του στρατού του Μεγάλου Αλεξάνδρου. Η δεύτερη είναι η Μάχη του Γρανικού (72 π.Χ.), όπου ο στρατός του Μιθριδάτη, βασιλιά του Πόντου, αποδεκατίστηκε από τις ρωμαϊκές δυνάμεις υπό το στρατηγό Λούκουλο.